**Szám:** 1-9/2022.

15. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2022. szeptember 29-i rendes, nyilvános ülésére**

**Tárgy:** Többletforrás biztosítása a Külterületi helyi közutak fejlesztése pályázat megvalósításához

**Tisztelt Képviselő-testület!**

A Képviselő-testület a 107/2021. (VII.29) számú határozatával döntött a Cser-Zilai utca részben aszfaltozással, részben kövezéssel történő felújítására vonatkozó pályázat benyújtásáról „A Csáford-Alsóhegyi terület mobilitásának és gazdasági potenciáljának elősegítése” címmel. A projekt 36 803 544 Ft. összegű támogatásban részesült 2 324 822 Ft. önrész vállalása mellett.

Emlékeztetőül: A projekt keretében a Cser-Zilai út felújítása valósul meg, az alábbiak szerint:

A Dél-oldal lap utcai kereszteződéstől a horhos tetejéig új aszfaltos útszakasz kialakítása, meglévő aszfaltos útszakasz felújítása vízelvezetéssel, a horhos tetejétől a 020094/1 hrsz-ú út lecsatlakozásig a Cser-Zilai út kövezése.

A projekt kivitelezési munkálatainak megvalósításához több körben ajánlatkérési eljárás került lefolytatásra, azonban - tekintettel a támogatási okirat kézhezvételekor folyamatban lévő un. vis major pályázat megvalósításának és elszámolásának 2022. 08. havi lezárására, ill. az ajánlatok érvényességi idejének korlátozottságára – a kivitelezési szerződés megkötésére nem került sor.

Az utolsó ajánlatkérés során a 2022. tavasza-nyara óta tapasztalható infláció (alapanyag-, energia-, üzemanyag- áremelkedések) eredményeképpen a kérelemben jóváhagyott nettó 29.226.071,-Ft összegű kivitelezés megvalósítására a legkedvezőbb ajánlat is a 21,83 % -kal, 6.378.999,-Ft-tal magasabb, összegszerűen nettó 35,-604.980 Ft.

Zalaszentgrót Város Önkormányzatának költségvetési rendelete jelenleg nem ad fedezetet a kivitelezési szerződés megkötésére, azonban javaslom a projekt megvalósítását - az önerő nettó 6.378.999,-Ft + 1.772.330,-Ft ÁFA összesen: bruttó 8.101.329,-Ft összegű emelése mellett - az alábbiak szerint:

Javaslom, hogy a többletforrás igényt az:

1. a fent hivatkozott 2020. évi vis major támogatás alapján megvalósult fejlesztés elszámolás utáni önerőmaradvány - nettó 5.318.110,-Ft + 1.435.890,-Ft ÁFA összesen - bruttó 6.754.000,-Ft összegének, és
2. az Általános fejlesztési tartalékból nettó 1.060.889,-Ft + 286.440,-Ft ÁFA - összesen 1.347.329,-Ft összegének átcsoportosításával

biztosítsa Önkormányzatunk.

A Gazdasági és Városfejlesztési Bizottság az előterjesztést a 2022. szeptember 22-i ülésén megtárgyalta a határozati javaslatot a 75/2022.(IX.22.) számú határozatával a Képviselő-testületnek elfogadásra javasolja,

Kérem a T. Képviselő-testületet, hogy az előterjesztést tárgyalja meg és az alábbi határozati javaslatot fogadja el:

**Határozati javaslat:**

Zalaszentgrót Város Önkormányzata Képviselő-testülete a VP6-7.2.1.1-21 kódszámú „A Csáford-Alsóhegyi terület mobilitásának és gazdasági potenciáljának elősegítése” projekt megvalósításához nettó 6.378.999,-Ft + 1.772.330,-Ft ÁFA összesen: bruttó 8.101.329,-Ft. összegű többletforrást biztosít.

Zalaszentgrót Város Önkormányzata Képviselő-testülete a többletforrást a 2022. évi költségvetésben a 2020. évi vis major támogatás elszámolás utáni önerőmaradvány terhére nettó 5.318.110,-Ft + 1.435.890,-Ft ÁFA, összesen bruttó 6.754.000,-Ft összegben, valamint általános fejlesztési tartalék terhére nettó 1.060.889,-Ft + 286.440,-Ft ÁFA - összesen 1.347.329,-Ft összegben biztosítja.

A Képviselő-testület felhatalmazza a polgármestert, hogy a pályázat megvalósításához szükséges valamennyi intézkedést megtegye.

**Határidő:** 2022. december 31.

**Felelős:** Baracskai József polgármester

**Zalaszentgrót**, 2022. szeptember 26.

|  |  |
| --- | --- |
|  | **Baracskai József**  polgármester |

A határozatai javaslat a törvényességi

követelményeknek megfelel.

|  |  |
| --- | --- |
|  | **Dr. Simon Beáta**  jegyző |

1. **z. melléklet**